20/1997. (II. 13.) Korm. rendelet

a közoktatásról szóló 1993. évi LXXIX. törvény végrehajtásáról

A Kormány a közoktatásról szóló - többször módosított - 1993. évi LXXIX. törvény (a továbbiakban: közoktatásról szóló törvény) 94. §-a (3) bekezdésének e) és g) pontjában foglalt felhatalmazás alapján, a közoktatásról szóló törvény 19. §-ának (2) és (3) bekezdésében és 122. §-ának (1) bekezdésében foglaltak végrehajtására a következőket rendeli el: 

A Pedagógus igazolvány 

1. § (1) A pedagógus igazolvány a közoktatásról szóló törvény 19. §-ának (5)-(6) bekezdésében szabályozott kedvezmények igénybevételére való jogosultság igazolására szolgáló közokirat.1 2  

(2) A pedagógus igazolvány - a közoktatásról szóló törvényben meghatározottakon kívül - tartalmazza:4  

a) a kiállítás évét, 

b) az érvényesítés lehetőségét, nyugdíjas esetén azt, hogy az igazolvány határozatlan ideig érvényes, 

c) a sorszámot, 

d) azt a tájékoztatást, hogy a pedagógus igazolvány tulajdonosa jogosult jogszabály vagy helyi önkormányzat által biztosított kedvezmények igénybevételére, 

e) figyelmeztetést arra, hogy az igazolvány a személyi igazolvány felmutatása mellett érvényes. 

(3) A munkáltató a pedagógus igazolványt a közoktatási információs rendszeren (a továbbiakban: KIR) keresztül igényli meg a 12/D. §-ban meghatározott jelentési kötelezettség teljesítésével egyidejűleg vagy azt követően. Az igénylés átvezetését követő öt munkanapon belül az Oktatási Hivatal a KIR-en keresztül biztosítja az adatokat rögzített, szerkesztett, meg nem változtatható és nyomtatható formában a munkáltatónak, aki ennek alapján kiállítja a pedagógus igazolványt, továbbá érvényesíti azt az e rendeletben foglaltak szerint. A kinyomtatott pedagógus igazolványra rá kell ragasztani a jogosult igazolványképét, és el kell látni a közoktatási intézmény körbélyegzőjének lenyomatával oly módon, hogy annak egy része az igazolványképen is látszódjék. A pedagógus igazolványt el kell látni a közoktatási intézmény igazgatójának vagy az általa felhatalmazott személynek az aláírásával.10  

(4) Annaka részére, akit pedagógus-munkakörből helyeznekvagy helyeztek nyugállományba, az utolsó munkáltatója állítja ki a pedagógus igazolványt.12  

(5) Ha a (4) bekezdés alapján kiállított pedagógus igazolvány elveszik, megrongálódik, megsemmisül, vagy a feltüntetett adatok megváltoznak, a pedagógus igazolvány cseréjét az Oktatási Hivataltól lehet kérni. Az Oktatási Hivatal akkor állít ki pedagógus igazolványt, ha az érintett igazolja a személyazonosságát és azt, hogy pedagógus-munkakörből ment nyugdíjba, továbbá írásban hozzájárul a személyes adatainak kezeléséhez, tárolásához. A pedagógus igazolvány kiállításához szükség van még egy igazolványképre és a (6) bekezdés szerinti igazgatási szolgáltatási díj megfizetésére.446  

(6) Az Oktatási Hivatal által kiállított pedagógus igazolvány igazgatási szolgáltatási díja, ha az igazolványt postai úton kéri kézbesíteni a jogosult, 1175 forint, ha személyesen veszi át, 875 Ft. Az igazgatási szolgáltatási díjat a 18/D. § (1) bekezdésében meghatározott módon kell befizetni.447  

2. § (1) A pedagógus igazolványt a munkáltató a kiállítás évét követően, minden év szeptember 15-ig a dátum feltüntetésével, aláírásával és bélyegzőjének lenyomatával érvényesíti.13 14  

(2) A pedagógus igazolvány érvényes a kiállítását, továbbá az érvényesítését követő év szeptember 15-éig (a továbbiakban: érvényességi idő).15  

(3) Ha a jogosult több munkáltatónál áll közalkalmazotti jogviszonyban, munkaviszonyban, az igazolványt az a munkáltató igényli meg, akinél a jogosult a teljes munkaidő nagyobb hányadát teljesíti. Ha ez nem állapítható meg, az a munkáltató, amelyikkel a jogosult a közalkalmazotti jogviszonyát, illetőleg munkaviszonyát korábban létesítette.16  

(4) Ha a pedagógust nyugállományba helyezik, közalkalmazotti jogviszonyának, munkaviszonyának megszűnése napján a pedagógus igazolványára rá kell vezetni, hogy határozatlan időre érvényes.17  

3. § (1) A pedagógus igazolványokról az Oktatási Hivatal elektronikus nyilvántartást vezet a KIR adatbázisában.18  

(2) Ha a pedagógus igazolvány elveszik vagy megsemmisül, a pedagógus kérésére az új igazolványt a kérelem benyújtásától számított öt munkanapon belül ki kell állítani. A munkáltató az elveszett vagy megsemmisült igazolványokról a KIR-en keresztül jelentést tesz.19 20  

(3) Ha a jogosult közalkalmazotti jogviszonya, munkaviszonya a munkáltatónál megszűnik, a pedagógus igazolványt az utolsó munkában töltött napon a munkáltató részére le kell adni. A pedagógus igazolványt a munkáltató megsemmisíti, és teljesíti a 12/D. § (5) bekezdésében meghatározott bejelentési kötelezettséget.21  

(4) A pedagógus igazolványt a gyermek- és ifjúságvédelmi felelős, a pedagógiai felügyelő, a pedagógiai előadó, a pedagógiai szakértő, továbbá a szabadidő-szervező részére az 1-3. §-ban foglaltaknak megfelelően - kérelemre - ki kell adni.23  

A szakirodalom vásárlásához nyújtott hozzájárulás 

4. § (1) A pedagógus-munkakörben foglalkoztatott közalkalmazott, munkavállaló (a továbbiakban: pedagógus) akkor jogosult a közoktatásról szóló törvény 19. §-ának (6) bekezdésében szabályozott szakirodalom vásárlásához nyújtott évenkénti hozzájárulás teljes összegére, ha24  

a) a naptári évben tizenkét hónap munkaviszonnyal, illetve közalkalmazotti jogviszonnyal rendelkezik, és ebben az időszakban mindvégig munkát végzett (a továbbiakban: munkavégzés), továbbá 

b) munkaviszonya, közalkalmazotti jogviszonya a kifizetés időpontjában fennáll, illetve, amennyiben a kifizetés idején nem áll munkaviszonyban, közalkalmazotti jogviszonyban, a kifizetés évében ilyet létesít. 

(2) A hozzájárulás a pedagógust az (1) bekezdés b) pontjában meghatározott feltétel megléte esetén időarányosan illeti meg, ha legalább hat hónapi munkavégzéssel együttjáró közalkalmazotti jogviszonnyal, munkaviszonnyal rendelkezik. A hat hónapnak megfelelő hozzájárulás a pályakezdő pedagógust abban az esetben is megilleti, ha legalább négy hónapi munkavégzéssel együttjáró közalkalmazotti jogviszonnyal, munkaviszonnyal rendelkezik. E rendelkezés alkalmazásánál pályakezdő, aki felsőoktatási tanulmányainak befejezését követő egy éven belül első alkalommal helyezkedik el pedagógusként.25  

(3) A munkavégzés idejébe be kell számítani 

a) a keresőképtelenséget okozó betegség, 

b) az évi rendes szabadság 

idejét. 

5. § (1) A hozzájárulás évente egyszer illeti meg a pedagógust akkor is, ha több munkáltatónál teljesítette az előírt feltételeket. 

(2) A hozzájárulást a munkavégzés évét követő év április havi munkabérrel, illetőleg illetménnyel együtt kell kifizetni, átutalni. A hozzájárulást - a 7. § (2) bekezdésében meghatározott kivétellel - az a munkáltató fizeti ki, akinél a pedagógus a munkavégzés évének december 31. napján alkalmazásban állt. Ha a pedagógus több munkáltatónál állt alkalmazásban, a hozzájárulást - a pedagógus választása szerint - az a munkáltató fizeti ki, amelynél nagyobb összegű hozzájárulásra szerzett jogot, ha ez nem állapítható meg, az a munkáltató, aki a pedagógust a teljes munkaidő nagyobb részében foglalkoztatta.40 41  

(3) 42  

6. § A törvény alapján biztosított hozzájárulást elszámolási kötelezettség nem terheli.43  

7. § (1) A hozzájárulás kifizetéséhez szükséges fedezetet a fenntartó biztosítja a közoktatási intézmény részére.44  

(2) 45  

(3) A 4-7. §-ban foglaltakat a gyermek- és ifjúságvédelmi felelős, a pedagógiai felügyelő, a pedagógiai előadó, a pedagógiai szakértő, továbbá a szabadidő-szervező tekintetében is alkalmazni kell.46  

A pedagógusok fővárosi, megyei állandó helyettesítési rendszere 

8. § (1) A fővárosi, megyei önkormányzat a közoktatásról szóló törvény 87. §-ának (4) bekezdése alapján létrehozza és működteti a pedagógusok fővárosi, megyei állandó helyettesítési rendszerét (a továbbiakban: állandó helyettesítési rendszer), ha a közoktatásról szóló törvény 88. §-ának (1) bekezdése alapján elkészített feladatellátási, intézményhálózat-működtetési és fejlesztési tervben (a továbbiakban: fejlesztési terv) foglaltak szerint erre a közoktatási intézményekben folyó pedagógiai munka zavartalan megszervezése érdekében szükség van, és a költségek fedezete a közoktatásról szóló törvény 119. §-ának (1) bekezdése alapján létrehozott fővárosi, megyei közalapítványból vagy az érdekelt önkormányzatok által kötött megállapodás alapján biztosítható. 

(2) Az állandó helyettesítési rendszer feladatainak ellátásában - a fejlesztési tervben foglaltak szerint - vesz részt a megyei jogú városi önkormányzat. 

(3) A fővárosi, megyei önkormányzat az állandó helyettesítési rendszer működtetésére a közoktatásról szóló törvény 89. §-a alapján együttműködési megállapodás megkötését kezdeményezi. 

(4) Az állandó helyettesítési rendszerhez a fővárosi, megyei önkormányzattal kötött megállapodás alapján csatlakozhatnak a nem helyi önkormányzati intézményfenntartók is. 

9. § (1) Az állandó helyettesítési rendszerbe történő felvételét az kérheti, aki rendelkezik a pedagógus-munkakör betöltésére meghatározott felsőfokú iskolai végzettséggel és szakképzettséggel, illetve, aki a pedagógusképző felsőoktatási intézmény pedagógusképzésben részt vevő utolsó éves hallgatója. 

(2) Az állandó helyettesítési rendszerben történő nyilvántartás iránti kérelemben fel kell tüntetni a jelentkező47  

a) nevét, azonosító számát,48  

b) lakóhelyét, tartózkodási helyét, azt a címet, ahová az értesítést kéri, telefonszámát, 

c) iskolai végzettségét és az azzal betölthető pedagógus-munkakört, szakmai gyakorlatának idejét, 

d) munkába állására vonatkozó igényét (teljes vagy részmunkaidőben, a főváros, megye mely területein vállal munkavégzést stb.), minden olyan adatát, amelyet a jelentkező lényegesnek tart. 

(3) A felvétel iránti kérelemhez csatolni kell a jelentkező hozzájáruló nyilatkozatát ahhoz, hogy személyes adatait az e rendeletben szabályozottak szerint kezeljék. 

(4) A felvételi kérelmet a 8. § (1)-(2) bekezdésében meghatározott önkormányzathoz kell benyújtani. 

(5) A felvételi kérelmek elbírálásánál előnyben kell részesíteni azt a pedagógust, aki munkanélküli vagy előre láthatóan egy hónapon belül munkanélkülivé válhat. 

10. § (1) 49  

(2) A helyettesítési feladatra az állandó helyettesítési rendszerben nyilvántartott pedagógus (a továbbiakban: helyettesítő pedagógus) feladata, hogy felsőfokú iskolai végzettségének és szakképzettségének (felsőfokú iskolai tanulmányainak) megfelelő pedagógus-munkakör ellátására rendelkezésre álljon.50  

(3) A 8. § (1)-(2) bekezdésében felsorolt helyi önkormányzat nyilvántartja a helyettesítő pedagógusokat és munkáltatói megkeresésre tájékoztatást ad a foglalkoztatás lehetőségeiről. 

(4) A helyettesítő pedagógussal a munkáltató közalkalmazotti jogviszonyt, illetve munkaviszonyt létesít, vagy - a közoktatásról szóló törvény 121. §-a (1) bekezdésének 25. pontjában meghatározott esetben - óraadó tanárként foglalkoztatja. 

(5) A munkáltató a helyettesítő pedagógus foglalkoztatásáról öt napon belül írásban tájékoztatja az állandó helyettesítési rendszert működtető önkormányzatot.51  

(6) Az állandó helyettesítési rendszer működésével és az igénybevételével kapcsolatos tájékoztatást a 8. § (1)-(2) bekezdésében felsorolt önkormányzat az érintett közoktatási intézmények részére megküldi. 

10/A. § A 8-10. §-ban foglalt feladatokat a többcélú kistérségi társulás, valamint a szakképzés-szervezési társulás is elláthatja a társulási megállapodásban foglaltak szerint.418  

A közoktatási információs rendszer 

11. § (1) A KIR-t az Oktatási Hivatal működteti. A KIR a közoktatás feladataiban közreműködők által szolgáltatott adatokra épülő, országos, elektronikus nyilvántartási és adatszolgáltatási rendszer. A KIR adatbázisában tárolt adatok statisztikai célra feldolgozhatók és statisztikai felhasználás céljára személyazonosításra alkalmatlan módon átadhatók. A statisztikai adatok a KIR honlapján megjeleníthetők.180 181 182  

(2) Az Oktatási Hivatal a KIR részeként nyilvántartja:183  

a) a közoktatási intézmények közérdekű, illetőleg közérdekből nyilvános adatait,419  

b) a tanulói, alkalmazotti adatokat, 

c) a fenntartói adatokat, 

d) a közoktatási diák- és pedagógus igazolványok adatait, 

e) a középiskolai felvételi, a kétszintű érettségi és a tankönyvrendeléssel kapcsolatos adatokat, 

h) a főjegyző, jegyző által szolgáltatott adatokat, 

i) az állami vizsgák alapján kiadott bizonyítványok adatait. 

(3) Az Oktatási Hivatal feladata annak biztosítása, hogy a (2) bekezdésben felsorolt nyilvántartások - e rendeletben és külön jogszabályban meghatározottak szerint - elektronikus formában hozzáférhetők, ellenőrizhetők legyenek, valamint segítsék az ágazati és fenntartói tervezések feladatait, továbbá alkalmasak legyenek más, az oktatáshoz kapcsolódó elektronikus információs rendszerekkel való együttműködésre. Az Oktatási Hivatal a KIR-ben meglévő statisztikai adatokból az Országos Statisztikai Adatgyűjtési Program keretében adatot szolgáltat.420  

(4) A közoktatási közérdekű adat közléséért az adatkezelő szerv vezetője - legfeljebb a közléssel kapcsolatban felmerült költség mértékéig - költségtérítést állapíthat meg. A közoktatási intézmények közérdekű adatairól szóló tájékoztatót e rendelet 2. számú melléklete tartalmazza. 

(5) A KIR-nek a kiépítése, fejlesztése az e célra biztosított költségvetési előirányzatból, továbbá az alrendszereket fenntartók és működtetők önkéntes hozzájárulásából történik. Az információs rendszer működtetésének költségei a felhasználót terhelik. 

(6) A KIR részére történő adatszolgáltatás és hitelesítés módjai: 

a) kizárólag papír alapon, a fenntartó cégszerű aláírásával hitelesítve; 

b) elektronikus és papír alapon, a fenntartó vagy a fenntartó megbízásából az intézményvezető cégszerű aláírásával hitelesítve az elektronikus változattal megegyező adattartalmú, kinyomtatott adatlapot; 

c) elektronikus úton.186  

(7) 187  

(8) Az Oktatási Hivatal az Oktatási és Kulturális Minisztérium (a továbbiakban: Minisztérium) megkeresésére adatot szolgáltatás biztosítja a Minisztérium részére a KIR adatbázis közérdekű és közérdekből nyilvános adataihoz való teljes hozzáférést, továbbá a statisztikai célú adatok lekérdezésének lehetőségét.448  

(9) Az Oktatási Hivatal a KIR-ben nyilvántartott közérdekű és közérdekből nyilvános adatokból elektronikus adatlapot készít, amelyet a hazai és nemzetközi forrásokra kiírt közoktatási célú pályázatok (a továbbiakban: pályázat) kiírói elektronikus úton megkérhetnek. Az Oktatási Hivatal az adatokat rögzített, szerkesztett, meg nem változtatható és nyomtatható formában is biztosítja a KIR honlapján keresztül. Az adatlap tartalma a 12/A-12/B. §-ban előírt jelentést követően automatikusan módosul.449  

12. § (1) A jegyző, főjegyző a közoktatásról szóló törvény 91. § (2) bekezdés b) pontja alapján közreműködik a KIR létrehozásához és működtetéséhez szükséges adatok, információk gyűjtésében, feldolgozásában. A főjegyző a fejlesztési terv alapján minden év szeptember 15-ig az adott év augusztus 31-ei állapot szerint az Oktatási Hivatal által meghatározott formában a KIR-en keresztül összesítő jelentést készít arról, hogy az illetékességi körébe tartozó nem helyi önkormányzat által fenntartott nevelési-oktatási intézmény milyen feladatellátásban, maximum mekkora gyermek- és tanulólétszámmal, mely önkormányzat helyett vagy azzal együttműködve, milyen feladatellátási helyen, milyen jogcím alapján vesz részt a feladatellátási kötelezettségben. Az Oktatási Hivatal az összegyűjtött adatokat jegyzék formájában a KIR honlapján közzéteszi.190  

(2) Az intézményfenntartó helyi önkormányzat - intézményfenntartó társulás esetében a székhely szerinti település önkormányzatának - jegyzője, főjegyzője a felvételi körzethatárok megállapításáról, illetve a megváltoztatásáról szóló önkormányzati döntést követő egy hónapon belül megküldi a KIR részére a kötelező felvételt biztosító óvoda és iskola körzethatárait tartalmazó jegyzőkönyvi kivonatot, valamint az e rendelet 6. számú mellékletének 3. pontjában meghatározott adatokat a 11. §-ának (6) bekezdésében meghatározottak szerint eljuttatja a KIR részére.191 192 193  

(3) 198  

A közoktatási intézménytörzs, OM azonosító 

12/A. § (1) A közoktatási intézménytörzs tartalmazza a Magyar Köztársaság területén működő közoktatási intézményekkel kapcsolatos közérdekű és közérdekből nyilvános adatokat: a közoktatásról szóló törvény 37. § (5) bekezdésében meghatározott adatokat, feladatellátási helyenként a maximális gyermek- és tanulólétszámot, a gyakorlati képzés ellátásával kapcsolatos adatokat, költségvetési szerv esetén a törzskönyvi azonosító számot (PIR szám), az adószámát, az intézményvezető nevét és elérhetőségeit, a közoktatási intézmény honlapjának címét, az e § és a 12/B. § alapján megküldött dokumentumok számát, keltét, továbbá a fenntartójának a nevét, székhelyét, a képviseletére jogosult nevét, adószámát, KSH kódot és elérhetőségeit (a továbbiakban: közoktatási intézménytörzs).200  

(2) A közoktatási intézménytörzsben nyilván kell tartani 

a) a közoktatásról szóló törvény 20-23. §-ában meghatározott közoktatási intézményeket, 

b) az egészségügyi intézményt, a gyermekgyógyüdülőt, ha részt vesz a tartós gyógykezelés alatt álló tanuló iskolai oktatásában, 

c) a bölcsődét, a fogyatékosok ápoló, gondozó otthonát, a fogyatékosok rehabilitációs intézményét, a fogyatékosok nappali intézményét, a gyermekotthont, amennyiben közreműködik a gyógypedagógiai tanácsadás, korai fejlesztés és gondozás, a fejlesztő iskolai oktatás, illetve a fejlesztő felkészítés feladatainak a megvalósításában, 

d) a gyermekekvédelméről és a gyámügyi igazgatásról szóló 1997. évi XXXI. törvény 96. § (5) bekezdése szerinti közös igazgatású intézményeket, ha az adott intézményben nevelési-oktatási intézményegység, illetve nevelési tanácsadó működik [az a)-d) pont alattiak a továbbiakban együtt: közoktatási intézmény]. 

(3) Ha a közoktatási intézmény nem helyi önkormányzati fenntartásban működik, a jegyző, főjegyző a közoktatási intézmény működési engedélyének, illetve - ha arra nincs szükség - a nyilvántartásba vétellel kapcsolatos határozatának jogerősítő záradékkal ellátott példányát - a jogerőre emelkedést követő öt munkanapon belül - az Oktatási Hivatal által meghatározott formában és módon megküldi a KIR részére, mellékelve hozzá: 

a) a fenntartónaka közoktatási szolgáltató tevékenység folytatására jogosító okiratát, ha a fenntartó e tevékenységet nem jogszabály felhatalmazása alapján látja el, 

b) a működési engedéllyel rendelkező közoktatási intézmény nyilvántartásba vételéről szóló - jogerősítő záradékkal ellátott - határozatát, 

c) a (2) bekezdés b)-d) pontja szerinti közoktatási intézmény nem közoktatási feladatát engedélyező - jogerősítő záradékkal ellátott - működési engedélyét, 

d) a nem helyi önkormányzati fenntartású költségvetési szerv közoktatási intézmény törzskönyvi nyilvántartásba vételéről szóló igazolást. 

e) a közoktatási intézmény egységes szerkezetű alapító okiratát.482  

(4) A helyi önkormányzat, illetve valamely társulási formája által fenntartott közoktatási intézmény alapító okiratát és a törzskönyvi nyilvántartásba vételről szóló igazolást a Magyar Államkincstár fenntartó székhelye szerint illetékes Regionális Igazgatósága (a továbbiakban: Igazgatóság) a bejegyzést követő öt munkanapon belül juttatja el a KIR részére. 

(5) Az Oktatási Hivatal a (3)-(4) bekezdésben meghatározott iratok megküldését követő öt munkanapon belül felhívja a közoktatási intézmény fenntartóját, hogy a KIR-en keresztül, az ott meghatározott módon adja meg a közoktatási intézmény közérdekű és közérdekből nyilvános adatait. A közoktatási intézmény közérdekű és közérdekből nyilvános adatait a fenntartó megbízásából az intézményvezető is megküldheti. A helyi önkormányzat és annak társulásai által fenntartott - a (2) bekezdés b)-d) pontja szerinti - közoktatási feladatot ellátó intézmény nem közoktatási feladatát engedélyező működési engedélyét is az e bekezdés szerinti adatközléskor kell megküldeni. 

(6) A (3)-(5) bekezdésben foglaltakat az adatváltozással kapcsolatos eljárás során is megfelelően alkalmazni kell. 

(7) Az elektronikusan rögzített adatokat és az e §-ban előírt okiratokat az Oktatási Hivatal megvizsgálja, és öt munkanapon belül dönt a közoktatási intézmény nyilvántartásba vételével kapcsolatos kérelemről. Az Oktatási Hivatal gondoskodik arról, hogy a beküldött dokumentumok, a közérdekű és közérdekből nyilvános adatok a közoktatási intézménytörzsben elektronikus formában mindenki számára ingyenesen a KIR honlapján hozzáférhetővé váljanak. Az Oktatási Hivatal a kiadott OM azonosítót megküldi a közoktatási intézménynek, valamint a Magyar Államkincstárnak. 

(8) Ha az Interneten keresztül történő adatrögzítés nem megoldott, az Oktatási Hivatal a (9) bekezdés alapján - kérelemre - engedélyezi az adatok papír alapon történő megküldését. A papír alapú adatközlés esetében az adatlapot az Oktatási Hivatal küldi meg, egyúttal írásban tájékoztatást ad az adatközlés határidejéről, a jelentési kötelezettségről. 

(9) A papír alapú adatközlés csak abban az esetben engedélyezhető, ha az Internet hozzáférés a településen nem megoldott. Az engedély éves jelentési kötelezettség mellett visszavonásig a KIR valamennyi alrendszerével kapcsolatos jelentés vonatkozásában fennáll. 

12/B. § (1) A KIR-ben nyilvántartott közoktatási intézmény azonosítója (a továbbiakban: OM azonosító) hat számjegyből áll. A közoktatási intézménynek egy OM azonosítója lehet. A közoktatási intézmény - jogszabályban meghatározott esetben - hivatalos iratain köteles feltüntetni az OM azonosítót. OM azonosító hiányában az irat érvénytelen. A közoktatási intézmény OM azonosítója, a közérdekű és a közérdekből nyilvános adatai a KIR honlapjáról kinyomtathatók.213  

(2) Az Oktatási Hivatal a közoktatási intézmény megszüntetésekor, átszervezésekor, nevének megváltoztatásakor, átsorolásakor, átalakításakor, illetve a fenntartói jog átadásakor (a továbbiakban együtt: változás) az OM azonosítóval kapcsolatban a következők szerint jár el: 

a) ha a fenntartó jogutód nélkül megszüntette a közoktatási intézményét, vagy az beolvadt egy másik közoktatási intézménybe, az OM azonosítót bevonja; 

b) szétváláskor a székhely szerinti közoktatási intézményt a korábban kiadott OM azonosítóval tartja nyilván, az önállóvá vált közoktatási intézmény részére pedig - az új belépőkre vonatkozó szabályok figyelembevétele mellett - új azonosítót ad ki; 

c) két vagy több közoktatási intézmény összeolvadásakor a székhely szerinti közoktatási intézmény OM azonosítóján tartja nyilván a közoktatási intézményt, a többit bevonja; 

d) a közoktatási intézmény átszervezésekor, nevének megváltoztatásakor, valamint a fenntartói jog átadásakor új OM azonosítót nem adhat ki. 

(3) A bevont OM azonosító a továbbiakban nem adható ki. A megszűnt közoktatási intézmény adatait, okiratait, OM azonosítóját a nyilvános közoktatási intézménytörzsből törölni kell. A megszüntetett közoktatási intézmény adatait külön nyilvántartásban továbbra is nyilván kell tartani annak biztosítása céljából, hogy azonosítani lehessen a kiadott bizonyítványokat, a közoktatási intézmény által létesített tanulói és foglalkoztatási jogviszonyokat. 

(4) Az OM azonosító bevonásához csatolni kell 

a) költségvetési szerv esetén a megszüntető okiratot, valamint a törzskönyvi nyilvántartásból való törlésről szóló igazolást, 

b) nem költségvetési szerv esetén a jogerősítő záradékkal ellátott megszüntető határozatot. 

(5) A közoktatási intézmény megszűnését a (4) bekezdés a) pontjában meghatározott esetben az Igazgatóság, a (4) bekezdés b) pontjában meg határozott eset ben a jegyző, főjegyző-a megszűnést követő öt munkanapon belül - jelenti be, egyúttal az Oktatási Hivatal által meghatározott módon és formában közli a megszűnés módját, idejét, illetve a jogutód közoktatási intézmény nevét, székhelyét, valamint a fenntartó nevét. 

(6) Változás esetén az Oktatási Hivatal írásban közérdekű és közérdekből nyilvános adatokat kérhet a fenntartótól vagy a jogutód közoktatási intézmény vezetőjétől. A megkeresést az Oktatási Hivatal által meghatározott módon és formában öt munkanapon belül kell teljesíteni. 

(7) A fenntartó minden év június 30-ig feladatellátási helyenkénti, alaptevékenységenkénti és a 12/D. § (1) bekezdés szerinti bontásban tájékoztatást ad arról, hány álláshely megszüntetésére került sor, továbbá hány közalkalmazotti jogviszonyban, illetve munkaviszonyban történő foglalkoztatást, milyen jogcím alapján szüntettek meg. 

(8) Az Oktatási Hivatal az OM azonosító bevonásáról haladéktalanul értesíti az Igazgatóságot és a Minisztériumot. 

(9) Az Oktatási Hivatal az OM azonosítót a közoktatási intézménytörzsből - legfeljebb egy nevelési évre, tanévre - visszavonja, ha 

a) az OM azonosítóval rendelkező közoktatási intézmény jogutóddal vagy anélkül megszűnt, de ennek bizonyítása, illetve az adatszolgáltatás a (4)-(5) bekezdésben előírtak szerint nem történt meg, 

b) a fenntartó a közoktatási intézmény működtetését egy nevelési évig, tanévig szünetelteti. 

(10) Az OM azonosító visszavonásáról - a bejelentést követő öt munkanapon belül - az Oktatási Hivatal értesíti a közoktatási intézmény fenntartóját, az Igazgatóságot és a Minisztériumot. Ha e rendeletben előírt módon az adatszolgáltatás megtörtént, az Oktatási Hivatal a (2) bekezdésben meghatározottak szerint jár el és értesíti az e bekezdésben felsorolt szerveket a visszaállításról és a törlésről is. 

(11) Az Oktatási Hivatal a közoktatási intézménytörzs adatai alapján összeállítja a közoktatási intézmények hivatalos jegyzékét, és azt évente egyszer a KIR honlapján közzéteszi. 

A közoktatási intézmények információs tájékoztató rendszere 

12/C. § (1) A közoktatási intézmény a 4. számú mellékletben meghatározottak szerint köteles minden év október 31-éig közérdekű és közérdekből nyilvános adatokat szolgáltatni.228  

(2) A közoktatási intézmények információs tájékoztató rendszerének (a továbbiakban: tájékoztató rendszer) alapjául szolgáló adatok begyűjtéséhez szükséges kérdőív elektronikus formában a KIR honlapján érhető el.229 230  

(3) Ha a közoktatási intézményt törlik a közoktatási intézménytörzsből, a törlés együtt jár a közoktatási feladatot ellátó intézménynek a tájékoztató rendszerből történő törlésével.231 232  

(4) Az adatok az internetről letölthetők, illetve kinyomtathatók. Az önkormányzati pedagógiai-szakmai szolgáltató intézmények biztosítják, hogy a tájékoztató rendszer közérdekű adatokat tartalmazó adatbázisába bárki ingyenesen betekinthessen.233  

(5) Megszűnik az e § szerinti külön adatszolgáltatási kötelezettség azoknak az adatoknak a vonatkozásában, amelyeket a közoktatási intézmény a saját honlapján közzétesz, továbbá az információk pontos helyét közvetlenül elérő hivatkozás megadásával biztosítja a hozzáférést a saját honlapon megjelenített adatokhoz.235  

Az azonosító szám igénylése és kiadása 

12/D. § (1) A munkáltató a pedagógus-munkakörben, illetve a nevelő- és oktatómunkát közvetlenül segítő alkalmazotti munkakörben, a pedagógiai előadó vagy a pedagógiai szakértő munkakörben foglalkoztatottak (a továbbiakban: alkalmazottak) adatait - a foglalkoztatási jogviszony létesítésének napját követő öt munkanapon belül - köteles az Oktatási Hivatalnak a KIR-en keresztül az azonosító szám kiadásához megadni. Az Oktatási Hivatal a tizenegy jegyű azonosító számot - az igénylés befogadása napjától számított öt munkanapon belül - a KIR-en keresztül teszi elérhetővé a munkáltató részére. A munkáltató gondoskodik arról, hogy az érintett megismerje a részére kiadott azonosító számot. Ha az érintett kéri az azonosítóról szóló igazolás kiadását, a munkáltató köteles - térítésmentesen - az igazolást haladéktalanul kiállítani. Az Oktatási Hivatal az igazoláson szereplő adatokat és az igazolás formátumát a KIR rendszerében teszi hozzáférhetővé.238 239  

(2) Az azonosító szám - a közoktatásról szóló törvény 2. számú mellékletében szabályozott módon - a KIR-ben való megjelenésének időpontjától kezdve kezelhető és használható fel. Az azonosító szám képzésének szabályait az 5. számú melléklet tartalmazza. 

(3) A KIR-ben nyilvántartott személyes adatokban bekövetkezett változásokat az érintett haladéktalanul, de legkésőbb három munkanapon belül köteles a munkáltatónak bejelenteni. A munkáltató a változások megismerését követő öt munkanapon belül köteles a változásokat a KIR-en keresztül bejelenteni. Az igazolás tartalmát érintő adatváltozásnak az átvezetése után az alkalmazottnak a munkáltató - kérelemre - térítésmentesen igazolást állít ki. A munkáltató az elveszett, megsemmisült vagy megrongálódott igazolás helyett az érintettnek a kérésre új igazolást állít ki.240  

(4) Ha a munkáltató olyan személyt alkalmaz, aki rendelkezik azonosító számmal, a jogviszony létesítését követő öt munkanapon belül köteles a jogviszony létrejöttét bejelenti a KIR-en keresztül. A bejelentésnél az e rendeletben előírtakat azzal az eltéréssel kell alkalmazni, hogy az érintett részére nem lehet új azonosítót kiadni. Minden alkalmazottnak, függetlenül attól, hogy hány helyen áll foglalkoztatási jogviszonyban, csak egy azonosítója lehet.241  

(5) Ha az alkalmazott foglalkoztatása megszűnik,a munkáltató a jogviszony megszűnését - a megszűnés időpontjától számított - öt munkanapon belül köteles bejelenteni. Az intézményvezető e jelentéssel egyidejűleg feladatellátási helyenként, alaptevékenységenként az (1) bekezdés szerinti bontásban tájékoztatást ad arról, hány álláshely megszüntetésére került sor, továbbá a közalkalmazotti jogviszony, illetve munkaviszony milyen jogcím alapján szűnt meg. Amennyiben az érintett nem létesít másik intézménnyel újabb foglalkoztatási jogviszonyt, az Oktatási Hivatal - a közoktatásról szóló törvény 2. számú mellékletében szabályozott határidővel - törli az adatait a nyilvántartásból.243  

(6) A közoktatási intézmény a hivatalos iratain - jogszabályban meghatározott esetekben - köteles feltüntetni az alkalmazotti azonosító számot. Az azonosító szám hiányában az irat érvénytelen.244  

(7) Foglalkoztatási jogviszony megszűnését követően - az (5) bekezdésben meghatározott határidőn belül - az érintett a korábbi azonosító számáról igazolást kérhet az Oktatási Hivataltól. Az igazolás kiállítására akkor van lehetőség, ha az érintett a személyazonosságát igazolja. 

12/E. § (1) Az intézményvezető a tanulói jogviszonyt létesítő tanuló adatait - a jogviszony létesítését követő öt munkanapon belül - köteles az Oktatási Hivatalnak a KIR-en keresztül az azonosító szám kiadásához megadni. Az Oktatási Hivatal a tanulónak a tizenegy jegyű azonosítóját - az igénylés befogadása napjától számított - öt munkanapon belül a KIR-en keresztül elérhetővé teszi az intézményvezető részére. Az intézményvezető gondoskodik arról, hogy a tanuló vagy annak törvényes képviselője megismerje a kiadott azonosító számot. Amennyiben a tanuló vagy törvényes képviselője kéri az azonosítóról szóló igazolás kiadását, az intézményvezető köteles az igazolást térítésmentesen, haladéktalanul kiállítani. Az igazoláson szereplő adatokat és az igazolás formátumát az Oktatási Hivatal a KIR rendszerében teszi hozzáférhetővé.247 248  

(2) Az azonosító szám a közoktatásról szóló törvény 2. számú mellékletében szabályozott módon a KIR-ben való megjelenésének időpontjától kezdve kezelhető és használható fel. Az azonosító szám képzésének szabályait az 5. számú melléklet tartalmazza. 

(3) A KIR-ben nyilvántartott személyes adatokban bekövetkezett változásokat a tanuló haladéktalanul, de legkésőbb három munkanapon belül köteles az intézményvezetőnek bejelenteni. Az intézményvezető a változások megismerését követő öt munkanapon belül köteles a változásokat a KIR-en keresztül bejelenteni. Az igazolás tartalmát érintő adatváltozásnak az átvezetése után a tanulónak az intézményvezető - kérelemre - térítésmentesen igazolást állít ki. Az intézményvezető az elveszett, megsemmisült vagy megrongálódott igazolás helyett a tanulónak kérésre új igazolást állít ki.249  

(4) Ha az intézményvezető azonosító számmal rendelkező tanulóval tanulói jogviszonyt, kollégiumi tagsági viszonyt létesít, a jogviszony létesítését követően öt munkanapon belül köteles a KIR-en keresztül a létesített jogviszonyt bejelenteni. A bejelentésnél az e rendeletben előírtakat azzal az eltéréssel kell alkalmazni, hogy az érintett részére nem lehet új azonosítót kiadni. Minden tanulónak, függetlenül attól, hogy hány tanulói jogviszonya van, csak egy azonosítója lehet.250  

(5) A tanulói jogviszony megszűnését az intézményvezető - a megszűnéstől számított öt munkanapon belül - köteles bejelenteni. Az intézményvezető e jelentéssel egyidejűleg alaptevékenységenként, az oktatás munkarendjének formája szerint közli, hogy a tanulói jogviszony milyen jogcím alapján szűnt meg, továbbá, hogy az érintett milyen iskolai végzettséget, szakképesítést szerzett, valamint - iskolai végzettség hiányában - az általános műveltséget megalapozó szakaszban hány évfolyamot végzett el. Amennyiben az érintett nem létesít másik közoktatási intézménnyel újabb tanulói jogviszonyt, az Oktatási Hivatal a közoktatásról szóló törvény 2. számú mellékletében szabályozott határidővel törli a tanuló adatait a nyilvántartásból.252  

(6) A közoktatási intézmény a hivatalos iratain - jogszabályban meghatározott esetekben - köteles feltüntetni a tanulói azonosító számot. Az azonosító szám hiányában az irat érvénytelen.253  

(7) A tanulói jogviszony megszűnését követően - az (5) bekezdésben meghatározott határidőn belül - az érintett a korábbi azonosító számáról igazolást kérhet az Oktatási Hivataltól Az igazolás kiállítására akkor van lehetőség, ha az érintett a személyazonosságát igazolja. 

(8) Az (1)-(7) bekezdés alkalmazásában tanulói jogviszonyon érteni kell a magántanulói, a vendégtanulói jogviszonyt, a kollégiumi tagsági jogviszonyt, továbbá a fejlesztő felkészítésben, fejlesztő iskolai oktatásban való részvételt is. 

12/F. § 254  

12/G. § A közoktatási célú normatív állami hozzájárulás és támogatás igénylésének feltétele az azonosító számok intézményi szintű nyilvántartása, valamint a külön jogszabályban meghatározott tanügyi okiratokon való feltüntetése.261  

A hátrányos helyzetű és a halmozottan hátrányos helyzetű gyermekek, tanulók létszámával összefüggő adatszolgáltatási kötelezettség450  

12/H. § (1) A rendszeres gyermekvédelmi kedvezményre való jogosultság megállapításáról szóló eljárásban a jegyző tájékoztatja a szülőt azokról a kedvezményekről, juttatásokról, pályázati lehetőségekről, amelyek a gyermeket megillethetik, ha megfelel a hátrányos helyzetű és a halmozottan hátrányos helyzetű gyermekekre, tanulóra vonatkozó feltételeknek.451  

(2) A szülő által - az adatszolgáltatás önkéntességére vonatkozó tájékoztatást követően - kitöltött, a 7. számú mellékletnek megfelelően elkészített adatlapok (a továbbiakban: nyilatkozat) alapján a jegyző megállapítja, az önkormányzat illetékességi területén, ezen belül a kötelező felvételt biztosító iskolák felvételi körzetében hány halmozottan hátrányos helyzetű gyermek, tanuló él. A jegyző, ha a rendelkezésére álló adatok alapján az integrációs, illetve a képesség-kibontakoztató felkészítés megszervezését indokoltnak tartja, kezdeményezi a polgármesternél, hogy a képviselő-testület tűzze napirendre az integrációs, illetve a képesség-kibontakoztató felkészítés megszervezésének szükségességét a település iskoláiban, továbbá az iskolai körzethatárok felülvizsgálatát a közoktatásról szóló törvény 66. §-ának (2) bekezdése szerint. 

(3) A jegyző az adott év május 15-én és október 1-jén rendelkezésre álló adatok feldolgozása után minden év május 31-ig és október 15-ig - elektronikus formában - megküldi a KIR-en keresztül az Oktatási Hivatal részére 

a) a településen élő összes hátrányos helyzetű és halmozottan hátrányos helyzetű gyermek, tanuló létszámát, külön megadva az óvodás korú gyermekek, az alapfokú és középfokú iskolával tanulói jogviszonyban álló tanulók létszámát, 

b) az óvoda és az általános iskola felvételi körzetében élő hátrányos helyzetű és halmozottan hátrányos helyzetű óvodás korú gyermekek és tanköteles tanulók létszámát feladatellátási helyenként. 

(4) A nyilatkozat kezelésére egyebekben a gyermekvédelmi gondoskodás keretében lefolytatott eljárás során keletkezett iratokra vonatkozó rendelkezéseket kell alkalmazni. 

(5) A jegyző a kitöltött nyilatkozat egy példányát a szülőnek átadja. A halmozottan hátrányos helyzetű gyermeknek, tanulónak járó kedvezmény igénybevételének a feltétele a nyilatkozat és a rendszeres gyermekvédelmi kedvezmény megállapításáról szóló jogerős határozat bemutatása. 

(6) A jegyző a szülő írásbeli hozzájárulása esetén a nyilatkozatot másolatban öt munkanapon belül megküldi a nevelési-oktatási intézménynek. Az intézményvezető - a szülő hozzájárulása esetén - a felvételi naplóban, a törzslapon feltünteti, hogy a gyermek, tanuló hátrányos helyzetű vagy halmozottan hátrányos helyzetű. A nevelési-oktatási intézmény a nyilatkozatot a tanulói jogviszony megszűnését követő öt évig jogosult kezelni. 

12/I. § 398  

A nem állami, nem helyi önkormányzati intézményfenntartók normatív állami hozzájárulásának és támogatásának igénylése, folyósítása, elszámolása és ellenőrzése265  

13. § (1) A nem állami, nem helyi önkormányzati intézményfenntartó (a továbbiakban: fenntartó) a közoktatásról szóló törvény 118. §-ának (3) bekezdése alapján a mindenkori költségvetési törvényben meghatározott normatív állami hozzájárulások, továbbá normatív, kötött felhasználású támogatások (a továbbiakban: normatív hozzájárulás és támogatás) iránti igényét a székhelye szerint illetékes Magyar Államkincstár Területi Igazgatóságánál (a továbbiakban: Igazgatóság) jelentheti be.266 267  

(2) Normatív hozzájárulás és támogatás az után a gyermek, tanuló után vehető igénybe, 

- akit beírattak az óvodába, iskolába, kollégiumba, és 

- akiről kiállították a törzslapot, továbbá 

- akinek jelenlétéről, távolmaradásáról külön jogszabályban meghatározott 

nyilvántartást vezetnek, a költségvetési törvényben meghatározott feltételek figyelembevételével. 

(3) A fenntartó, intézmény székhelyenkénti és telephelyenkénti, valamint összesített - az Igazgatóság által hivatalból megküldött - igénylési lapon nyújtja be a normatív állami hozzájárulás és támogatás iránti igényét. 

(4) Az aktuális igénylési lapot az oktatási és kulturális miniszter február 15-éig, illetőleg augusztus 31-éig küldi meg az Igazgatóság részére, az Igazgatóság pedig február 25-éig, illetőleg szeptember 15-éig küldi meg a fenntartónak.268 269  

(5) A kitöltött igénylési lapot valamennyi fenntartó270  

- szeptember 30-áig - a tárgyév szeptember 15-ei tényleges létszám alapján -, illetve 

- március 12-éig - a február 1-jei tényleges létszám alapján- 

kitöltve küldi vissza az Igazgatóságnak. Az igénylési határidő elmulasztása jogvesztő. 

(6) A nem havi rendszerességgel folyósított támogatásokat a márciusban benyújtott igénylési lapon kell igényelni. 

(7) Új fenntartó esetén az igénylési lapot az (5) bekezdésben meghatározott határidőt megelőző 30 napon belül a fenntartó székhelye szerint illetékes Igazgatóság - a fenntartó írásos kérelmére - küldi meg a kérelem benyújtásától számított tizenöt napon belül. E rendelkezések alkalmazásában új fenntartó az a fenntartó, amely első alkalommal nyújt be normatív hozzájárulás és támogatás iránti igényt. Az új fenntartó az igénylési laphoz köteles csatolni:271  

a) közjegyzői aláírás-hitelesítéssel ellátott címpéldányát vagy ügyvéd által cégbejegyzési (változásbejegyzési) eljárásban való közreműködés során ellenjegyzett aláírás-mintáját, adószámát, a 12/A. § (4) bekezdés b) pontja szerinti okiratot, valamennyi pénzforgalmi számlaszerződésének hiteles másolatát,272 273  

b) az intézmény nyilvántartásba vételéről rendelkező határozatát, a jogerős működési engedélyét, alapító okiratát, pénzforgalmi számlájának számát, adószámát,274  

c) az e bekezdés szerinti valamennyi pénzforgalmi számlára vonatkozó felhatalmazó levelét beszedési megbízás benyújtására,275  

d) nyilatkozatát arról, hogy sem neki, sem az intézményének harminc napon túli köztartozása nincs, 

e) a közoktatásról szóló törvény 82. §-a (6) bekezdésében meghatározott feladat ellátásában való közreműködés tényéről szóló nyilatkozatát. 

(8) A (7) bekezdésben felsorolt okiratok másolatát a közjegyző vagy - az eredeti okiratok alapján - az Igazgatóság hitelesíti. Az OM azonosítót az Igazgatóság a KIR adatbázisában ellenőrzi.278  

(9) Ha a fenntartó a (7) bekezdés e) pontja szerinti feladatellátásának nem vagy részben tesz eleget, nyilatkozatában köteles azt indokolni. A nyilatkozatot az illetékes önkormányzat jegyzője hitelesíti.279  

(10) Ha a fenntartó új intézményt, új telephelyet létesít, új feladattal bővíti az intézmény feladatát, az igénylési laphoz csatolni kell a (7) bekezdésben meghatározott okiratok közül azokat, amelyeket a változás érintett. Új intézmény, új telephely, új feladat, az az intézmény, az a telephely, az a feladat, amelyre vonatkozóan a fenntartó első alkalommal nyújt be igénylést normatív hozzájárulásra és támogatásra.280  

(11) A fenntartó a támogatási igénylés benyújtásakor csatolja az intézmény székhelye és telephelye szerinti helyi önkormányzat által kiállított hatóság igazolást arról, hogy sem neki, sem az intézményének nincsen - a szeptember 15-i, illetve február 1-jei állapotot figyelembe véve - az önkormányzatnál lejárt köztartozása, valamint nyilatkozatával hozzájárul ahhoz, hogy az Igazgatóság az adó-, járulék-, illeték- vagy vámtartozással kapcsolatban adatot kérjen az illetékes hatóságoktól.422  

13/A. § Nem lehet a normatív hozzájárulás és támogatás igénylésénél, valamint az elszámolásnál figyelembe venni azt a felnőttoktatásban részt vevő tanulót, akinek a tanulói jogviszonya félévkor megszűnt, vagy a tanulói jogviszony megszűnését - jogszabály alapján - meg kellett volna állapítani. Ezt a rendelkezést kell alkalmazni abban az esetben is, ha a felnőttoktatásban részt vevő tanuló a mulasztások miatt félévkor nem volt osztályozható, és az osztályozó vizsgán nem jelent meg, távolmaradását három munkanapon belül nem igazolta; ezáltal tíz tanítási óránál igazolatlanul többet mulasztott.281  

14. § (1) Az Igazgatóság - az igénylési lap és a rendelkezésre álló okiratok alapján, az államigazgatási eljárás általános szabályairól szóló 2004. évi CXL. törvényben (a továbbiakban: Ket.) szabályozott eljárás keretében - 

a) a szeptemberi igénylés alapján a szeptember-december hónapokra, 

b) az elszámolásban közölt szeptember 15-ei ténylétszám, valamint - szükség esetén - az új jogcímekre vonatkozó kiegészítő felmérés adatai alapján január hónapra,282  

c) a márciusi igénylés alapján március-augusztus hónapokra283  

határozatban állapítja meg, hogy a fenntartó milyen feladat ellátásáért, milyen jogcímen, hány gyermek, tanuló után és milyen összegben veheti igénybe az éves költségvetésről szóló törvényben meghatározott normatív hozzájárulást és támogatást. 

(2) Az Igazgatóság a határozatában a gyermekek, tanulók számát úgy állapítja meg, hogy az telephelyenként, intézményenként nem haladhatja meg a működési engedélyben szereplő létszámot. Az Igazgatóságnak a normatív hozzájárulás és támogatás megállapításával kapcsolatos eljárásában az oktatási miniszter a felettes szerve.285  

(3) Az Igazgatóság a szeptember 15-ei tényleges létszámadatokról november 5-éig, a február 1-jei tényleges létszámadatokról május 5-éig tájékoztatja az oktatási és kulturális minisztert. Az adatszolgáltatást intézményfenntartó típusonként, egyházi intézmények esetében egyházanként is összesítve, fővárosi, megyei összesítésben, jogcím szerinti részletezéssel kell elkészíteni. Az Igazgatóság biztosítja az oktatási és kulturális miniszter részére az adatbázis adataihoz való hozzáférést, a statisztikai célú adatok lekérdezésének lehetőségét, továbbá havonta jelentést küld a köztartozással kapcsolatos adatokról.286  

(4) Ha év közben a tényleges létszám az egyes feladatellátási helyek (székhely, telephely) szintjén - bármely okból, támogatási jogcímenként - 10%-ot meghaladó mértékben csökken, erről a hozzájárulást és támogatást folyósító illetékes Igazgatóságot nyolc napon belül értesíteni kell. Az Igazgatóság az értesítés alapján módosítja az érintett fenntartók pénzellátását, melyről határozatban értesíti a fenntartót. Ebben az esetben az elszámolás a hó végi létszámadatok éves átlaga alapján történik.287  

(5) A fenntartó nyolc napon belül változásjelentést küld az Igazgatóság részére abban az esetben is, ha az általa fenntartott intézmény feladataiban vagy más nyilvántartott adataiban változás következett be. 

(6) A változásjelentéshez mellékelni kell az alapító okirat módosításának hiteles másolatát, illetőleg szükség szerint a működési engedély módosítása tárgyában hozott határozat jogerősítő záradékkal ellátott példányának hiteles másolatát. 

(7) Ha a fenntartó székhelye év közben megváltozik, akkor a régi székhely szerint illetékes Igazgatóság folyósítja a normatív hozzájárulást és támogatást december 31-éig, és a fenntartó a régi székhely szerint illetékes Igazgatósághoz nyújtja be - a 16. § (1) bekezdésbe foglaltaknak megfelelően - az elszámolását. Az új székhely szerint illetékes Igazgatóság a következő költségvetési év január 1-jétől kezdi meg a normatív hozzájárulás és támogatás folyósítását a régi székhely szerint illetékes Igazgatóság a 14. § (1) bekezdés a) pontja szerint hozott határozata alapján. 

(8) 288  

15. § (1) A normatív hozzájárulást és támogatást az Igazgatóság havi ütemezésben, a tárgyhó 10. napjáig folyósítja a fenntartónak. A nem havi rendszerességgel folyósított normatív hozzájárulást és támogatást a költségvetési törvényben meghatározott időpontban kell folyósítani. 

(2) A fenntartót megillető normatív hozzájárulás és támogatás határozatban történő megállapításáig az Igazgatóság előleget folyósít 

a) szeptember-november hónapokra az előző időszak utolsó érvényes létszámadata (február 1-jei létszám korrigálva az esetleges 10%-ot meghaladó változásokkal) és a tárgyévi költségvetési törvényben meghatározott normatívák,289  

b) január-április hónapokra az előző időszak utolsó érvényes létszámadata (szeptember 15-ei létszám korrigálva az esetleges 10%-ot meghaladó változásokkal) és az új költségvetési törvényben meghatározott normatívák 

alapján. 

(3) A határozatban megállapított normatív hozzájárulás és támogatás és a folyósított előleg közötti korrekcióra tárgyév december, illetve május hónapokban kerül sor.290  

(4) Új fenntartó részére az igénylési határidő lejártát követő második hónaptól kezdődik a folyósítás. A finanszírozási körben már szereplő fenntartó új intézményének, új telephelyének finanszírozása a korrekció keretében kezdődik meg. 

15/A. § Ha a fenntartónak a normatív hozzájárulás és támogatás vagy a kiegészítő hozzájárulás igénylésekor, illetve folyósításakor lejárt köztartozása van, a kifizetésre akkor kerülhet sor, ha az adóhatóság a köztartozás megfizetésére halasztást vagy részletfizetést engedélyezett. Halasztás vagy részletfizetés engedélyezése esetén az adóhatóság határozatában megjelölt összeget a kifizetésre kerülő összegből le kell vonni, és az adóhatóság által meghatározott számlára kell átutalni.399  

16. § (1) A fenntartó a költségvetési törvényben meghatározott normatív hozzájárulás és támogatás igénybevételének jogosságáról és felhasználásáról intézmény székhelyenkénti és telephelyenkénti, valamint összesített - az Oktatási és Kulturális Minisztérium által elkészített és az Igazgatósághoz január 10-éig továbbított, valamint az Igazgatóság által hivatalból megküldött - adatlapokon, a tárgyévet követő év január 31-éig köteles elszámolni. A 14. § (4) bekezdés kivételével az elszámolás az ellátott, oktatott létszám 1/12, 7/12, illetve 4/12 részének fenntartói szinten, jogcímenként figyelembe vett átlaga alapján történik. Az elszámolás során a mutatószám és az éves átlaglétszám meghatározása a kerekítés általános szabályai szerint két tizedes jegyre történik. Amennyiben a fenntartó az elszámolási kötelezettségének nem tesz eleget, a finanszírozást az Igazgatóság felfüggeszti.291 292  

(2) Az elszámolás egyenlegét az Igazgatóság határozatban állapítja meg. Az elszámolásról hozott határozatban rögzített visszafizetési kötelezettségét a fenntartó a határozat jogerőre emelkedésétől számított nyolc napon belül köteles teljesíteni. A határozatban rögzített többlettámogatás összegéről az Igazgatóság március 20-áig tájékoztatja az oktatási és kulturális minisztert, amely gondoskodik a támogatás - április havi előleggel egyidejűleg történő - átutalásáról. Az éves elszámoláskor felmerülő ezer forint alatti többlettámogatási igényt az Igazgatóság nem utalja át, illetve a visszafizetési, kamatfizetési kötelezettséget a fenntartónak nem kell teljesítenie.293 294  

(3) A fenntartó az általa jogtalanul igénybe vett támogatás után igénybevételi kamatot fizet, ha az igényelt normatív hozzájárulások és támogatások összege legalább három százalékkal meghaladja a fenntartót ténylegesen megillető összeget. Az igénybevételi kamat mértéke az átlagos jegybanki alapkamat kétszerese. Az átlagos jegybanki alapkamat, amennyiben295  

a) az igénybevétel évében történik a visszafizetési kötelezettség megállapítása, akkor a megelőző év átlagos jegybanki alapkamata, 

b) az igénybevétel évét követően történik a visszafizetési kötelezettség megállapítása, akkor az igénybevétel évének átlagos jegybanki alapkamata. 

(4) Az Igazgatóság legfeljebb egy évre - az írásbeli kérelemben benyújtott indokok mérlegelésével - részletfizetést engedélyezhet.296  

(5) Ha a fenntartó visszafizetési vagy részletfizetési kötelezettségének határidőben nem tesz eleget, a napi jegybanki alapkamat kétszeres mértékének megfelelő késedelmi kamatot köteles fizetni addig a napig, amíg fizetési kötelezettségét nem teljesíti. 

(6) Az Igazgatóság a normatív hozzájárulás és támogatás elszámolásának feldolgozása után a jóváhagyott költségvetési hozzájárulásokról és az előző évi ténylegesen igénybe vett normatív hozzájárulásról és támogatásról a tárgyévet követő év március 20-áig adatszolgáltatást nyújt az Oktatási és Kulturális Minisztérium és a Pénzügyminisztérium részére a minisztériumok által meghatározott, és március 1-jéig az Igazgatóság részére megküldött formában. Az adatszolgáltatást intézményfenntartó típusonként, egyházi intézmények esetében egyházanként is összesítve, fővárosi, megyei összesítésben jogcím szerinti részletezéssel kell elkészíteni a fenntartó részére kiutalt támogatás mértékéről, az ellátottak számáról, meghatározva a feladatot ellátó fenntartók, intézmények, telephelyek számát is.298 299 300  

(7) A közoktatási feladatok ellátását év közben megszüntető fenntartónak a megszűnés napját követő 30 napon belül kell elszámolnia a fenntartó székhelye szerint illetékes Igazgatóság felé. 

(8) Az intézményfenntartó a költségvetési év végét követően az (1) bekezdésben meghatározott elszámolása során érvényesítheti jogosultságát azon előirányzatokra, amelyekre a tárgyévben jogosult volt, és e jogosultsága az elszámolás időpontjában is fennáll.301  

(9) Ha elszámoláskor a fenntartó által közölt létszámok az igénylési létszámokhoz képest tíz százalékot meghaladó mértékben lecsökkentek vagy a fenntartó befizetési kötelezettsége tíz százalékkal meghaladja az őt ténylegesen megillető támogatás összegét, az Igazgatóság köteles helyszíni vizsgálatot tartani.423  

17. § (1) Az Igazgatóság a megküldött iratok alapján ellenőrzi, illetőleg a helyszínen ellenőrizheti a normatív hozzájárulás és támogatás igénylésének jogszerűségét, az igénylési lapon, a változásjelentésben, az elszámoláskor közölt adatok valódiságát, és a kötött támogatások felhasználásának jogszerűségét. Az Igazgatóság megkeresésére a normatív állami hozzájárulás és támogatás igénylésének megalapozottságát és az elszámoláskor közölt adatok valódiságát a fentiek alapján az Oktatási Hivatal is ellenőrzi. Az eljárás során az Oktatási Hivatal a 17/B. §-ban meghatározottak szerint jár el.303 304 305  

(2) Az ellenőrzés során megállapított visszafizetési kötelezettségről az Igazgatóság soron kívül intézkedhet a 16. § (3)-(5) bekezdéseiben meghatározottak szerint. 

(3) Az Igazgatóság - az ellenőrzése alapján - kezdeményezheti, hogy a jegyző, főjegyző a közoktatásról szóló törvény 80. §-ának (3) bekezdésében meghatározottak alapján járjon el, és az eljárás befejezéséig a normatív hozzájárulás és támogatás folyósítását felfüggesztheti. 

17/A. § (1) Az oktatási és kulturális miniszter a közoktatási feladatot ellátó egyház számára az éves költségvetési törvényben meghatározott kiegészítő támogatást - a figyelembe vehető gyermek, tanuló létszám alapján - egyházanként, az Igazgatóság adatszolgáltatása alapján az Áe.-ben szabályozott eljárás keretében306  

a) a szeptemberi igénylés alapján szeptember-január hónapokra, 

b) a márciusi igénylés alapján február-augusztus hónapokra307  

határozatban - feladatonkénti, megyénkénti bontásban - állapítja meg. Az oktatási és kulturális miniszter a támogatást havi 1/12 összegű részletekben tárgyhó 10. napjáig folyósítja az egyház számára.441  

(2) A kiegészítő támogatásról az oktatási és kulturális miniszter által hivatalból megküldött és a hivatalos honlapon közzétett adatlapon kell a fenntartónak - az Igazgatósággal történt előzetes egyeztetés után - az oktatási és kulturális miniszter részére elszámolni.308  

(3) E paragrafus rendelkezéseit az országos kisebbségi önkormányzatokat megillető kiegészítő támogatások esetében is alkalmazni kell. 

17/B. § Az Oktatási Hivatal hatósági ellenőrzés keretében vizsgálja a fenntartónál és a közoktatási intézményekben a nem állami, nem helyi önkormányzati intézményfenntartó által igényelt normatív hozzájárulás és támogatás igénylésének alapjául szolgáló - a közoktatási intézményben vezetett - nyilvántartások meglétét, vezetését, a tanügyigazgatási dokumentumokat és ennek alapján az igénylés és az elszámolás megalapozottságát. A vizsgálat eredményeképpen kezdeményezheti az Igazgatóságnál a normatív hozzájárulás és támogatás összegének felülvizsgálatát.310 311 312  

A központi költségvetési szervként működő felsőoktatási intézmény által fenntartott közoktatási intézmény normatív hozzájárulásának és támogatásának igénylése, folyósítása, elszámolása és ellenőrzése313  

17/C. § (1) A központi költségvetési szervként működő felsőoktatási intézményt, mint a közoktatási feladatokat ellátó intézmény fenntartóját az intézmény alapító okiratában meghatározott közoktatási feladatok ellátásához a közoktatásról szóló törvény 118. §-ának (3) bekezdése alapján a mindenkori költségvetési törvényben meghatározott normatív hozzájárulás és támogatás illeti meg. 

(2) A normatív hozzájárulás és támogatás igénylése - a rendelet 13. § (2) bekezdésében foglaltak szerint - az Oktatási és Kulturális Minisztérium által a felsőoktatási intézménynek megküldött adatlapon és meghatározott határidőben történik. Az adatokat a közoktatási intézmény tanügyi okmányai és nyilvántartásai alapján az érintett tanévek változásai szerint a mindenkori költségvetési törvény előírásainak figyelembevételével kell megküldeni.314 315  

(3) A mindenkori költségvetési törvényben meghatározott normatív hozzájárulás és támogatás alapján számított költségvetési támogatás és a felsőoktatási intézmény költségvetésében a közoktatási feladatok ellátására biztosított támogatás különbözetét a Minisztérium a fejezeti előirányzatai között megtervezett közoktatási normatív előirányzat terhére - a rendelkezésre álló összeg erejéig - pótelőirányzatként biztosítja.316 317  

(4) A felsőoktatási intézmény költségvetésében a közoktatási feladatok ellátására biztosított normatív hozzájárulást és támogatást a Magyar Államkincstár a központi költségvetési szervekre vonatkozó szabályok szerint folyósítja a felsőoktatási intézménynek. 

(5) A közoktatási feladatok ellátására biztosított normatív hozzájárulás és támogatás elszámolása a jogosultsági adatok alapján elkészített, a Minisztérium által megküldött elszámolási adatlap segítségével - elkülönítetten - a felsőoktatási intézmény éves költségvetési beszámolójának keretében történik.318 319  

(6) Ha a felsőoktatási intézmény a mindenkori költségvetési törvény alapján a közoktatási feladatainak ellátásában jogosult olyan támogatás igénybevételére, amelyet nem normatív támogatásként határoz meg a törvény, abban az esetben a költségvetési törvényben meghatározott előirányzat terhére a törvény felhatalmazása alapján kiadott jogszabály eljárási rendje szerint vehető igénybe a jogcím alapján biztosított költségvetési támogatás. 

(7) Ha a költségvetési évet érintően, év közben a jogosultságok változása, illetőleg annak végrehajtása során a központi költségvetési szervek támogatásának módosítása szükségessé válik, akkor a közoktatási feladatok ellátásának támogatásával összefüggésben a Minisztérium intézkedik.320 321  

(8) A felsőoktatási intézmény által ellátott közoktatási feladatok költségvetési támogatásának ellenőrzése a központi költségvetési szervek ellenőrzésének részeként, annak szabályai szerint történik. 

A jegyző, főjegyző illetékessége a nem helyi önkormányzatok által fenntartott közoktatási intézményekkel kapcsolatos feladatok ellátásában413  

17/D. § (1) A nem helyi önkormányzatok által fenntartott közoktatási intézmények nyilvántartásba vételével kapcsolatos, a közoktatásról szóló törvény 37. § (2) bekezdésében meghatározott bejelentést a következők szerint kell teljesíteni: óvoda, az egységes óvoda-bölcsőde, általános iskola esetén a székhely szerint illetékes jegyzőnél; ha az óvoda, az egységes óvoda-bölcsőde, illetve az általános iskola székhelye többcélú kistérségi társulás területén van, a kistérségi társulás székhelye szerint illetékes jegyzőnél; alapfokú művészetoktatási intézmény, gimnázium, szakközépiskola, szakiskola, kollégium, gyógypedagógiai nevelésben, oktatásban részt vevő nevelési-oktatási intézmény, többcélú intézmény és a többi közoktatási intézmény esetén a székhely szerint illetékes főjegyzőnél.414 415  

(2) A nevelési-oktatási intézmény működésének megkezdéséhez szükséges, a közoktatásról szóló törvény 79. §-ának (3) bekezdésében meghatározott engedély kiadása iránti kérelmet óvoda, egységes óvoda-bölcsőde és általános iskola esetén az intézmény székhelye szerint illetékes jegyzőhöz, ha az óvoda, az egységes óvoda-bölcsőde, illetve az általános iskola székhelye többcélú kistérségi társulás területén van, a kistérségi társulás székhelye szerint illetékes jegyzőhöz, alapfokú művészetoktatási intézmény, gimnázium, szakközépiskola, szakiskola, gyógypedagógiai nevelési-oktatási intézmény, többcélú intézmény nevelési-oktatási intézménye és kollégium esetén az intézmény székhelye szerint illetékes főjegyzőhöz kell benyújtani.416  

(3) A nevelési-oktatási intézmény telephelyére a közoktatásról szóló törvény 80. § (5) bekezdésében meghatározott működés megkezdéséhez szükséges engedély kiadása iránti kérelmet - a (2) bekezdésben leírtakra figyelemmel - a telephely szerint illetékes jegyzőhöz, főjegyzőhöz kell benyújtani.417  

(4) A közoktatásról szóló törvény 82. § (5) bekezdésében az országos kisebbségi önkormányzatok által fenntartott közoktatási intézmények tekintetében meghatározott jogköröket a székhely szerint illetékes főjegyző látja el. 

Vegyes rendelkezések 

18. § Ha a helyi önkormányzat a nemzeti és etnikai kisebbségek jogairól szóló 1993. évi LXXVII. törvény 47. § (4) bekezdése alapján az országos kisebbségi önkormányzatnak átadja az intézményét, akkor az államháztartás működési rendjéről szóló 217/1998. (XII. 30.) Korm. rendelet 52. § (1) és (2) bekezdéseit kell alkalmazni. Az országos kisebbségi önkormányzat által az illetékes Igazgatóság és az oktatási és kulturális miniszter részére megküldött, a 13. § (7) bekezdésben előírt dokumentumok, valamint a közoktatási intézményt átadó helyi önkormányzat által megküldött normatívánkénti létszámadatokat tartalmazó kimutatás alapján a normatív hozzájárulás és támogatás tekintetében az illetékes Igazgatóság előleget folyósít július 1-jétől az országos kisebbségi önkormányzat részére. Egyebekben a 13-17/B. §-okban foglalt rendelkezések irányadók. A pénzügyminiszter jóváhagyását követően a közoktatási megállapodásban rögzített támogatás utalásának kezdete a szerződés aláírását követő második hónap.349 350  

18/A. § Az igénylési lap és az elszámoló adatlap benyújtásával egyidejűleg a nem állami, nem önkormányzati fenntartó az intézménnyel jogviszonyt létesítő alkalmazottak és tanulók azonosító számait (székhelyenkénti és telephelyenkénti, valamint összesített táblázatban) az Igazgatóság rendelkezésére bocsátja.351  

18/B. § Az intézményvezető a közoktatási intézmény október 1-jei állapota szerinti közérdekű adatairól minden év október 15-ig - a KIR-en keresztül és az ott meghatározott formában - statisztikai céllal adatokat közöl. A közölt adatok valódiságáért az intézményvezető felel.425  

18/C. § 402  

18/D. § (1) E rendelet szerinti díjat személyesen az Oktatási Hivatalban, továbbá átutalással vagy készpénz-átutalási megbízással lehet a 10032000-00282637-00000000 fizetési számlaszámra befizetni.430 431  

(2) A 11. § (9) bekezdése szerinti adatlap elérhetőségét az Oktatási Hivatal 2010. január 1-jétől biztosítja. 

18/E. § 433  

18/F. § 435  

19. § (1) Ez a rendelet a kihirdetését követő 5. napon lép hatályba. 

(2)-(5) 352  

(3) 356  

1. számú melléklet a 20/1997. (II. 13.) Korm. rendelethez436  

Jegyzék a Magyar Államkincstár Regionális Igazgatóságainak a közoktatási célú humánszolgáltatás finanszírozását biztosító lebonyolítási számlaszámokról437  

	Regionális Igazgatóság
	Megye
	Számlaszám

	Közép-magyarországi
	Főváros
	10032000-00289146-000000000

	
	Pest
	

	Közép-dunántúli
	Fejér
	10029008-00289029-000000000

	
	Komárom-Esztergom
	10036004-00288949-000000000

	
	Veszprém
	10048005-00288808-000000000

	Nyugat-dunántúli
	Győr-Moson-Sopron
	10033001-00289005-000000000

	
	Vas
	10047004-00288822-000000000

	
	Zala
	10049006-00288781-000000000

	Dél-dunántúli
	Baranya
	10024003-00289122-000000000

	
	Somogy
	10039007-00288901-000000000

	
	Tolna
	10046003-00288846-000000000

	Észak-magyarországi
	Borsod-Abaúj-Zemplén
	10027006-00289067-000000000

	
	Heves
	10035003-00288963-000000000

	
	Nógrád
	10037005-00288925-000000000

	Észak-alföldi
	Hajdú-Bihar
	10034002-00288987-000000000

	
	Szabolcs-Szatmár-Bereg
	10044001-00288884-000000000

	
	Jász-Nagykun-Szolnok
	10045002-00288860-000000000

	Dél-alföldi
	Bács-Kiskun
	10025004-00289108-000000000

	
	Békés
	10026005-00289081-000000000

	
	Csongrád
	10028007-00289043-000000000


438  

2. számú melléklet a 20/1997. (II. 13.) Korm. rendelethez364  

I. Tájékoztató adatok a közoktatási intézményekről és fenntartóikról365  
A közoktatási feladatokat ellátó intézmények, illetve azok fenntartói a KIR rendszerében feldolgozott közérdekű adataikat az Oktatási Hivatal által fenntartott honlapon a következők szerint hozzák nyilvánosságra.442  
Az óvodák 
1. Fel kell tüntetni az óvodavezető és helyettesei nevét, - hozzájárulásával - iskolai végzettségét és szakképzettségét, a vezetők félfogadási rendjét, továbbá - ha az óvodában működik - óvodaszéket, szülői szervezetet. 
2. Tájékoztatót kell adni az óvoda személyi és tárgyi ellátottságáról, az óvónők nevének - az érintett hozzájárulásával - iskolai végzettségének és szakképzettségének felsorolásával. Rövid ismertetőt kell adni az óvodai csoportok számáról, szervezésének elveiről, az óvodához tartozó játszóudvar meglétéről, illetve hiányáról. 
3. Ismertetni kell röviden az óvoda nevelési programjában foglaltakat, az óvoda nevelési célkitűzéseit, azokat a speciális feladatokat - nemzeti, etnikai kisebbségi óvodai nevelés, idegen nyelvű óvodai nevelés, sajátos nevelési igényű gyermekek ellátása -, amelyet az óvoda nyújt az oda jelentkező gyermekek részére. 
4. Az óvoda az említett adatokon kívül tájékoztatást nyújthat mindarról, amit fontosnak ítél, a személyes adatok kivételével.367  
Az iskolák 
1. Fel kell tüntetni az intézmény vezetőjének és helyetteseinek nevét, - hozzájárulásukkal - iskolai végzettségét és szakképzettségét, a vezetők félfogadási rendjét, továbbá - ha az iskolában működik - az iskolaszéket, szülői szervezetet, diákönkormányzatot. 
2. Ismertetni kell az intézmény személyi és tárgyi ellátottságát. Ennek keretében fel kell tüntetni a foglalkoztatott pedagógusok nevét, - az érintett hozzájárulásával - iskolai végzettségét és szakképzettségét, azt, hogy milyen tantárgyat oktatnak. Rövid ismertetőt kell adni az intézmény tantermi ellátottságáról, az iskolai könyvtárról, a testnevelési órák, a mindennapos testedzés megszervezéséről, a szaktantermekről. 
3. Ismertetni kell az iskolai évfolyamok számát, az emelt szintű oktatás keretében tanított tantárgyakat, az oktatott idegen nyelveket, szakképzéssel kapcsolatos információkat, továbbá azt, ha az intézmény közreműködik a nemzeti, etnikai kisebbségi feladatok ellátásában, a felnőttoktatásban, a két tanítási nyelvű oktatásban, a sajátos nevelési igényű tanulók ellátásában. 
4. Tájékoztatót kell adni a pedagógiai program legfontosabb célkitűzéseiről, az iskolában szervezett tanórán kívüli foglalkozásokról (napközi, szakkör, érdeklődési kör, önképző kör), a választható nem kötelező tanórai foglalkozásokról, az intézmény elmúlt két évben elért legfontosabb tanulmányi és más szakmai eredményeiről. 
5. Az intézmény az említett adatokon kívül tájékoztatást nyújthat mindarról, amit fontosnak ítél, a személyes adatok kivételével.369  
A kollégiumok, diákotthonok 
1. Fel kell tüntetni a kollégium vezetőjének és helyetteseinek nevét, - hozzájárulásukkal - iskolai végzettségét és szakképzettségét, a vezetők félfogadási rendjét, továbbá - ha a kollégiumban működik - kollégiumi széket, szülői szervezetet, diákönkormányzatot. 
2. Ismertetni kell a kollégium személyi és tárgyi ellátottságát. Ennek keretében fel kell tüntetni a foglalkoztatott pedagógusok nevét, - az érintett hozzájárulásával - iskolai végzettségét és szakképzettségét. Rövid ismertetőt kell adni a kollégium helyiségellátottságáról, az elhelyezési körülményekről, a szabadidős-helyiségekről, a kollégiumi könyvtárról, a szaktantermekről. 
3. Ismertetni kell azokat az iskolákat, amelyeknek a tanulói elhelyezést nyerhetnek a kollégiumban, továbbá azt, ha a kollégium sajátos tehetséggondozást lát el, illetve közreműködik a nemzeti, etnikai kisebbségi feladatok ellátásában. 
4. Tájékoztatót kell adni a pedagógiai program legfontosabb célkitűzéseiről, a sajátos nevelési igényű tanulók ellátásáról, a tanórán kívüli és szabadidős foglalkozásokról (szakkör, érdeklődési kör, önképző kör), a választható nem kötelező tanórai foglalkozásokról. 
5. A kollégium az említett adatokon kívül tájékoztatást nyújthat mindarról, amit fontosnak ítél, a személyes adatok kivételével.370  
A pedagógiai-szakmai szolgáltatást nyújtó intézmények 
1. Fel kell tüntetni a szakszolgáltatást nyújtó intézmény vezetőjének és helyetteseinek nevét - hozzájárulásával - iskolai végzettségét és szakképzettségét, a vezetők félfogadási rendjét. 
2. Ismertetni kell, hogy melyek azok a pedagógiai-szakmai szolgáltatások, amelyek az adott intézményen belül igénybe vehetők, továbbá azokat az időpontokat, amikor a szülők a gyermekeikkel felkereshetik az intézményt. 
3. Az intézmény az említett adatokon kívül tájékoztatást nyújthat mindarról, amit fontosnak ítél. 
A pedagógiai szakszolgáltatást nyújtó intézmények 
1. Fel kell tüntetni az intézmény vezetőjének és helyetteseinek nevét - hozzájárulásával - iskolai végzettségét és szakképzettségét, a vezetők félfogadási rendjét. 
2. Ismertetni kell, hogy melyek azok a szakszolgálatok, amelyek az adott intézményben igénybe vehetők, továbbá azokat az időpontokat, amikor a pedagógusok, a tanulók és a szülők felkereshetik az intézményt. 
3. Az intézmény az említett adatokon kívül tájékoztatást nyújthat mindarról, amit fontosnak ítél. 
Fenntartók 374  
1. Fel kell tüntetni a fenntartó nevét, a honlapja címét; a képviselő nevét, beosztását, telefonszámát, postai és e-mail címét; a közoktatási feladatot ellátó intézményeinek az internet elérhetőségeit, az intézményeinek az OM számát. 
2. Fenntartói társulás esetén meg kell adni a társulásban részt vevő tagok számát és a tagok elérhetőségeit (név, postai cím). Meg kell jelölni az ügyvivői feladatokat ellátó fenntartói tagot. 
3. Az intézményfenntartó elektronikus úton tájékoztatást kérhet az Oktatási Hivataltól az általa fenntartott intézmény utolsó adatközlésének dátumáról.443  
4. Ha az intézményfenntartó nem rendelkezik saját honlappal, a KIR honlapján közzéteheti, hogy az igénybe vett normatív hozzájárulás és támogatás a teljes intézményi költségvetés hány százalékát fedezte. 
5. Meg kell adni a kötelező felvételt biztosító óvoda és iskola körzethatárait. 
6. Az intézményfenntartó egyébként elektronikus úton tájékoztatást nyújthat mindarról, amit fontosnak ítél, a személyes adatok kivételével. 
II. 
Az adatok intézményenkénti feldolgozásának rendje 
A közérdekű adatokat a következő intézményi csoportosítás szerint kell felosztani: 
1. 
- óvodák 
- általános iskolák 
- szakiskolák 
= speciális szakiskolák 
= készségfejlesztő speciális szakiskolák 
= előkészítő szakiskolák 
- gimnáziumok 
- szakközépiskolák 
- alapfokú művészetoktatási intézmények 
- kollégiumok, diákotthonok 
2. 
- gyógypedagógiai tanácsadó, korai fejlesztő- és gondozóközpont (beleértve a feladatellátásban közreműködő nem közoktatási intézményeket is) 
- fejlesztő felkészítést végző intézmények 
- tanulási képességet vizsgáló szakértői és rehabilitációs bizottság 
- országos szakértői és rehabilitációs tevékenységet végző bizottság 
- nevelési tanácsadó 
- logopédiai intézet 
- továbbtanulási, pályaválasztási tanácsadó 
- konduktív pedagógiai intézmény 
3. 
- pedagógiai-szakmai szolgáltató intézmény 
4. 
- egységes iskolák 
- összetett iskolák 
- közös igazgatású közoktatási intézmények 
- általános művelődési központok 
- egységes gyógypedagógiai módszertani központ 
5. 
- központi műhely 

4. számú melléklet a 20/1997. (II. 13.) Korm. rendelethez390  
A közoktatási intézmények információs tájékoztató rendszerében tárolható adatok köre 
A közérdekű adatok nyilvánosságra hozatala - amennyiben egyéb jogszabályok nem tiltják - nem kötött a közoktatási feladatot ellátó intézmények engedélyéhez. A közérdekűnek nem minősített, de a KIR részét képező adatok kizárólag az intézmények vagy érintett személyek beleegyezésével hozhatók nyilvánosságra. A közérdekű adatok kezelését a KIR biztosítja. A közérdekű adatok feldolgozásából keletkező adatok, illetve információk szintén közérdekűnek minősülnek.481  
Közérdekű adatok köre: 
- Intézmények és telephelyeik azonosítására, illetve elérhetőségére vonatkozó adatok. 
- Intézmények által ellátott közoktatási és egyéb feladatok részletező adatai, illetve a külön jogszabályban meghatározott nyilvántartási és akkreditációs számok. 
- Intézmények szervezésének formája és módja. 
- Intézmények alapító okirata és az alapító okirattal összefüggésbe hozható egyéb okiratok. 
- Intézményfenntartók azonosítására, illetve elérhetőségére vonatkozó adatok. 
- Intézmények és telephelyek földrajzi elhelyezkedésére vonatkozó és ezzel összefüggésbe hozható adatok. 
- Intézmények pedagógiai, nevelési, szakmai és egyéb programjaira vonatkozó és ezzel összefüggésbe hozható adatok. 
- Intézmények tanulmányi, kulturális, sport- és egyéb verseny eredményei. 
- Vizsgaeredmények statisztikai adatai intézményi bontásban. 
- Intézmények minőségbiztosítási tevékenységét jellemző és ezzel összefüggésbe hozható adatok. 
- Intézményekben működő szervezetekre vonatkozó és ezzel összefüggésbe hozható adatok. 
- Humán erőforrásokra vonatkozó és ezzel összefüggésbe hozható adatok. 
- Tárgyi erőforrásokra vonatkozó és ezzel összefüggésbe hozható adatok. 
- Gyermekre, illetve tanulókra vonatkozó létszám és ezzel összefüggésbe hozható egyéb adatok. 
- Gyermek- és diákjóléti adatok. 
- Beiskolázásra, illetve továbbtanulásra vonatkozó és ezzel összefüggésbe hozható statisztikai adatok. 
- Tankönyvkiadókra, tankönyvjegyzékre, intézményekben használt tankönyvekre, illetve taneszközökre vonatkozó adatok. 
- Szakértői, vizsgáztatói és egyéb névjegyzékek, valamint ezekkel összefüggésbe hozható adatok. 
5. számú melléklet a 20/1997. (II. 13.) Korm. rendelethez392  
A pedagógus és a tanuló azonosító számának képzése 
1. Az azonosító szám tizenegyjegyű szám. 
2. Az azonosító szám képzése: 
a) az 1. számjegy konstans 7-es szám, 
b) a 2-10. számjegyek összessége egy garantáltan egyedi, véletlenszerűen generált szám, 
c) a 11. számjegy az 1-10. számjegyek felhasználásával, matematikai módszerekkel képzett ellenőrző szám. 
3. Az azonosító szám 11. számjegyét úgy kell képezni, hogy a 2. a)-b) pontok szerint képzett 10 számjegy mindegyikét szorozni kell azzal a sorszámmal, ahányadik helyet foglalja el az azonosító számon belül. (Első számjegy szorozva eggyel, második számjegy szorozva kettővel és így tovább.) 
Az így kapott szorzatok összegét el kell osztani 11-gyel, és az osztás maradéka a 11. számjeggyel lesz egyenlő. 
A 2. b) pont szerinti sorszám nem adható ki, ha a 11-gyel való osztás maradéka egyenlő tízzel. 
6. számú melléklet a 20/1997. (II. 13.) Korm. rendelethez393  
A kötelező felvételt biztosító óvoda és iskola körzethatárait tartalmazó nyilvántartás adattartalma 
Az Oktatási Hivatal az általa felügyelt honlapon az e melléklet szerinti adattartalommal készíti el, illetve tartja karban a körzethatárokat tartalmazó adatbázist. Az 1-2. pontban szereplő adatokat az Oktatási Hivatal - a fenntartói adatbázisban szereplő adatokkal - tölti fel. A 3. pontban szereplő adatokat az intézményfenntartó önkormányzat jegyzője, főjegyzője szolgáltatja.444  
Az adatbázis tartalmazza: 
1. az intézményfenntartó önkormányzat jegyzőjének, főjegyzőjének a hivatali elérhetőségeit: 
a) Hivatal nevét, irányítószámát, település nevét, közterület címét, 
b) beküldő felelős személy nevét, beosztását, telefonszámát, e-mail címét, faxszámát, és 
c) a KIR belső működtetéséhez szükséges fenntartói kódokat; 
2. a fenntartott intézmény adatait: 
a) az OM azonosító számot, 
b) feladatellátási helyek címeit, 
c) a KIR belső működtetéséhez szükséges feladatellátási helyek kódszámait, 
d) ellátott feladatok típusait/intézményegységeket, 
e) a KIR belső működtetéséhez szükséges intézményegységek kódszámait. 
3. Óvodai és iskolai körzethatárokkal kapcsolatban nyilvántartja az Oktatási Hivatal445  
a) a körzethatárokat megállapító önkormányzati döntést tartalmazó jegyzőkönyvi kivonatot, annak számát, illetve az elfogadás idejét, 
b) az adott intézményhez tartozó településrész körülhatárolásait és annak adatait (település nevét, irányítószámát, közterület címét). 
c) a hátrányos helyzetű és halmozottan hátrányos helyzetű gyermekekkel és tanulókkal összefüggő statisztikai adatokat394 395  
d) a nem helyi önkormányzatok által fenntartott intézmények közérdekű adatait, a gyermek, tanuló létszámot. 
7. számú melléklet a 20/1997. (II. 13.) Korm. rendelethez 452  
NYILATKOZAT453  
halmozottan hátrányos helyzet megállapításához454  
1. A nyilatkozat célja annak megállapítása, hogy a hátrányos helyzetű gyermek halmozottan hátrányos helyzetű. Ahhoz, hogy a hátrányos helyzetű gyermek jogosultságát meg lehessen állapítani, ismerni kell azt az információt, amely a halmozottan hátrányos helyzet megítéléséhez szükséges.455  
2. Ilyen adat felvételére csak és kizárólag az érdekelt önkéntes, az erről szóló megfelelő, személyesen kapott tájékoztatás megadása után tett nyilatkozata alapján kerülhet sor.456  
Gyermek adatai:457  

	Ha a gyermek nem a székhely szerinti iskola-
épületben tanul vagy jár óvodába, meg kell adni a telephely címét2

458  
1 A táblázat sorai a gyermekek száma szerint bővíthetők.459  
2 A www.kir.hu honlapon található adatok figyelembevételével is kitölthető.460  
Szülői adatok:461  
A)462  
	Hivatalos név3:
	 

	Leánykori neve:
	 

	Születési hely, idő:
	 

	Tanulmányok4:
	1. nyolcadik évfolyamnál magasabb évfolyamot sikeresen végzett el:

	 
	a) igen5,.......évben,

	 
	b) nem

	 
	2. nem nyilatkozom


463  
B)464  
	Hivatalos név3:
	 

	Születési hely, idő:
	 

	Tanulmányok,
	1. nyolcadik évfolyamnál magasabb évfolyamot sikeresen végzett el:

	iskolai végzettség4:
	a) igen5,....... évben,

	 
	b) nem

	 
	2. nem nyilatkozom


465  
3 Személyazonosságot igazoló közokirat alapján.466  
4 Az iskolarendszeren kívül szakképesítést nem kell figyelembe venni. A megfelelő választ alá kell húzni.467  
5 Igen válasz esetén az évet meg kell adni, hogy az óvodába lépés, tankötelezettség kezdetével a jegyző össze tudja vetni az adatokat.468  
Ha a törvényes felügyeletet a nyilatkozó szülő egyedül gyakorolja vagy az A) vagy a B) táblázatot kell kitölteni, a másikat az ügyintéző áthúzza. Az egyedüli felügyeletet a szülőnek kell igazolnia.469  
A nyilatkozatban közölt adatokat a jegyző kizárólag a halmozottan hátrányos helyzet meghatározására, az óvodai, iskolai körzethatároknak a jogszabályban előírtak szerinti kialakításához használhatja fel, továbbá a szülő írásbeli hozzájárulása esetén a nyilatkozatot megküldi a nevelési-oktatási intézménynek.470  
Szülőre vonatkozó nyilatkozat:471  
Büntetőjogi felelősségem tudatában kijelentem, hogy a tanulmányaimmal kapcsolatos adatok megfelelnek472  
a valóságnak:473  
..................................474  
nyilatkozó szülő475  
.....................................476  
nyilatkozó szülő477  
1. Hozzájárulok ahhoz, hogy a jegyző a nevelési-oktatási intézmény részére a nyilatkozatot másolatban megküldje és a nevelési-oktatási intézmény a nyilatkozaton szereplő személyes adatokat jogszabályban meghatározott módon kezelje, továbbá a jegyző a rendszeres gyermekvédelmi kedvezményre való jogosultság, a halmozottan hátrányos helyzet megszűnéséről, a nevelési-oktatási intézményt tájékoztassa:478  
igen/nem. 
2. Tudomásul veszem azt, ha a hozzájárulásomat nem adom meg, de a nevelési-oktatási intézményt tájékoztatom a halmozottan hátrányos helyzet fennállásáról, köteles vagyok a rendszeres gyermekvédelmi kedvezményre való jogosultság, a hátrányos helyzet megszűnéséről tájékoztatni a közoktatási intézményt.479  
..................................... 
nyilatkozó szülő 
..................................... 
nyilatkozó szülő 
Kelt: ........................... év ............. hó ..... nap 
..................................... 
ügyintéző480  

